stanford-oval/wikipedia huggingface dataset:
Telinevoimistelun maailmanmestaruuskilpailut 2009
Suomen joukkue

Suomen Voimisteluliitto lähetti MM-kilpailuihin joukkueen, joka koostui kuudesta miehestä ja kolmesta naisesta. Parhaiten suomalaisista sijoittui Sakari Vekki, joka oli miesten permannolla 18:s.
Suomen joukkue > Miehet

| Voimistelija | Teline | Pisteet | Sijoitus |
| --- | --- | --- | --- |
| Sami Aalto | moniottelu | 80,850 | 37. |
| Sami Aalto | permanto | 13,450 | 82. |
| Sami Aalto | hevonen | 12,975 | 66. |
| Sami Aalto | renkaat | 13,825 | 55. |
| Sami Aalto | hyppy | 15,225 | 46. |
| Sami Aalto | nojapuut | 13,050 | 84. |
| Sami Aalto | rekki | 12,325 | 99. |
| Juho Kanerva | hevonen | 11,550 | 111. |
| Markku Leinonen | renkaat | 13,975 | 44. |
| Markku Leinonen | nojapuut | 12,550 | 99. |
| Timo Niemelä | hyppy | 14,500 | 27. |
| Timo Niemelä | rekki | 12,250 | 103. |
| Tomi Tuuha | permanto | 13,600 | 71. |
| Tomi Tuuha | hyppy | 14,250 | 37. |
| Sakari Vekki | permanto | 14,850 | 18. |
Suomen joukkue > Naiset

| Voimistelija | Teline | Pisteet | Sijoitus |
| --- | --- | --- | --- |
| Fanni Helminen | hyppy | 12,750 | 80. |
| Fanni Helminen | eritasonojapuut | 11,475 | 73. |
| Fanni Helminen | puomi | 11,625 | 80. |
| Ida Laisi | hyppy | 13,125 | 64. |
| Ida Laisi | eritasonojapuut | 10,900 | 81. |
| Ida Laisi | puomi | 11,575 | 83. |
| Annika Urvikko | moniottelu | 51,000 | 41. |
| Annika Urvikko | hyppy | 13,450 | 41. |
| Annika Urvikko | eritasonojapuut | 12,575 | 53. |
| Annika Urvikko | puomi | 12,575 | 57. |
| Annika Urvikko | permanto | 12,400 | 61. |
Aiheesta muualla

Virallinen kisasivusto (Arkistoitu – Internet Archive) (englanniksi)
Miesten renkaiden palkintojenjako.
Tom Keifer

| Tom Keifer |
| --- | --- |
 Tom Keifer, 2018
Henkilötiedot
Syntynyt: 26. tammikuuta 1961 Springfield, Pennsylvania
Ammatti:  muusikko
Muusikko
Aktiivisena:  1982-
Tyylilajit:  glam rock
Soittimet:  kitara laulu piano huuliharppu
Yhtyeet:  Cinderella Saints In Hell
Levy-yhtiöt:  Mercury Records Vertigo Records
Aiheesta muualla
www.tomkeifer.com
  [ Muokkaa Wikidatassa ] [ ohje ]  
Carl Thomas Keifer (s. 26. tammikuuta 1961 Springfield, Pennsylvania) tunnetaan parhaiten Cinderella-yhtyeen laulajakitaristina. Tom Keifer perusti Cinderella-yhtyeen ystävänsä Eric Brittinghamin kanssa. Cinderellan jälkeen hän on jatkanut soolouralla.
Elämäkerta

Tom Keifer kasvoi musikaalisessa perheessä ja hän alkoi soittamaan kitaraa jo nuorena. Hänen lempiyhtyeitään olivat silloin Led Zeppelin, The Rolling Stones ja Bad Company. Lukioiässä Keifer liittyi  yhtyeeseen, jossa hän soitti sähkökitaraa. Keiferilla tuli ongelmia huumeiden ja alkoholin käytön kanssa, eikä hän ei käynyt koulua, sillä halusi muusikoksi. Hänen äitinsä huolestui ja lupasi pojalleen Gibson Les Paul -sähkökitaran mikäli tämä kävisi koulun loppuun. Tom valmistui ja sai ensimmäisen sähkökitaransa.[lähde? ]
Keifer  soitti yhtyeissä, kuten Saints in Hell, Telepath ja Diamons. Selviytyäkseen hän söi ruokaa ravintoloiden roskiksista ja nukkui autossaan. Voitettuaan huume- ja alkoholiongelmansa, hän alkoi keskittyä musiikkiuraansa.[lähde? ]
Ura > Cinderella

Tom Keifer ja Eric Brittingham perustivat Cinderellan vuonna 1982. Pian mukaan liittyivät kitaristit Jeff LaBar ja Michael Smerick sekä rumpali Tony Destra. Tämä Cinderellan kokoonpano ei koskaan levyttänyt, ja vuonna 1985 Smerick ja Destra lähtivät yhtyeestä liittyäkseen yhtyeeseen Britny Fox.  Jody Cortez korvasi Destran rummuissa. Jon Bon Jovi, Bon Jovi-yhtyeen laulaja suositteli yhtyettä levy-yhtiölleen Mercurylle, ja yhtye sai levytyssopimuksen. Yhtye julkaisi debyyttilevynsä Night Songs vuonna 1986. Pian levyn julkaisun jälkeen Cortezin rumpaliksi tuli Fred Coury.
Vuonna 1988 julkaistu toinen albumi Long Cold Winter jatkoi hyvin alkanutt uraa ja myi kolminkertaista platinaa. Vuoteen 1989 mennessä Cinderellasta oli tullut maailmanluokan yhtye ja 90-luvulle siirryttäessä yhtye oli myynyt lähes 20 miljoonaa albumia. Vuonna 1990 yhtye julkaisi kolmas´nnen studioalbuminsa Heartbreak Station mutta se ei menestynyt niin hyvin kuin aiemmat. Yhtenä syynä oli muutokset musiikkimaailmassa grungen tullessa muotiin.
Hieman albumin ilmestymisen jälkeen Keifer menetti äänensä äänihuulten halvaantumisen johdosta. Keiferille tehtiin useita leikkauksia ja pitkä paranemisaika viivästytti seuraavan albumin tekemistä. Neljäs ja toistaiseksi viimeisin Cinderella-albumi Still Climbing ilmestyi viimein vuonna 1994. Sen myynti oli levy-yhtiölle pettymys, albumi kävisi Yhdysvaltojen listoilla vain viikon ajan sijalla #178, ja levy-yhtiö irtisanoi sopimuksensa yhtyeen kanssa. Tämän jälkeen Cinderella ei ole julkaissut enää studioalbumeita vaan ainon ainoastaan livealbumeita ja kokoelmia.
Yhtye ei kuitenkaan hajonnut vaan se jatkoi kiertueita Yhdysvalloissa Keiferin äänihuulten sen salliessa Yhtye teki laajemman kiertueen Poisonin ja Scorpionsin kanssa 2000-luvun loppupuoliskolla. Vuonna 2010 yhtye esiintyi Sweden Rockissa ja Download-festivaalilla. Vuonna 2011 yhtye kiersi maailmaa yhtyeen klassisen kokoonpanon perustamisen ja debyyttialbumin Night Songs 25-vuotisjuhlakiertueella. Yhtye esiintyi myös Suomessa, Nosturissa tiistaina 21. kesäkuuta.
Uudesta studioalbumista huhuttiin pitkään mutta yhtyeen jäsenten välit ovat tulehtuneet, eikä Kiefer ole ollut halukas jatkamaan yhteistyötä Jeff LaBarin kanssa.
Ura > Sooloura

Tom Keifer julkaisi ensimmäisen soololevyn The Way Life Goes vuonna 2013. Toinen albumi Rise julkaistiin 13. syyskuuta vuonna 2019. Keifer kommentoi toisen albumin olevan hieman tiiviimpi kuin edeltäjänsä ja raskaimpia, joita hän on koskaan tehnyt kirjoittaen tai äänittäen.
Soittimet

Keifer on tunnettu viehtymyksestään vintage-kitaroihin. Vielä 90-luvun alussa Keifer otti kokoelmansa mukaan kiertueelle mutta kitaroiden arvojen noustua hän käyttää niitä ainoastaan studiossa. Gibson ja Fender ovat tehneet hänelle tarkat kopiot suosikkikitaroista kiertueita varten. Gibsonin tekemä Les Paul replica on väriä myöten identtinen alkuperäisen kanssa. Fender toimitti hänelle kopion Noncasterista.
Trojany

| Trojany |
| --- | --- |
 Trojany
 Koordinaatit: 52°28.48′N, 21°20.35′E 
Valtio:  Puola
Voivodikunta:  Masovia
Piirikunta:  Wołomin
Kunta:  Dąbrówka
Hallinto:  
 – Asutustyyppi:  kylä
Väkiluku (2011):  520
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Trojany on kylä Dąbrówkan kunnassa Wołominin piirikunnassa Masovian voivodikunnassa Puolassa. Vuoden 2011 väestönlaskennan mukaan siellä asui 520 asukasta.
Vuosina 1975–1998 Trojany kuului Ostrołękan voivodikuntaan.
Tomi Ikonen

| Mitalit> Maa:  Suomi.Miesten salibandy.MM-kilpailut  | Mitalit> Maa:  Suomi.Miesten salibandy.MM-kilpailut  | Mitalit> Maa:  Suomi.Miesten salibandy.MM-kilpailut  | Maa:  Suomi> Miesten salibandy. |
| --- | --- | --- | --- |
|  Hopeaa | Göteborg 2014 | salibandy |  |
Tomi Ikonen (s. 7. toukokuuta 1983) on suomalainen salibandymaalivahti, joka edustaa Salibandyliigassa pelaavaa Esport Oilersia. Ikosen kasvattajaseura on vantaalainen AC HaKi. Ikonen on 193 senttimetriä pitkä ja painaa 95 kilogrammaa. Hän lyö vasemmalta.
Aiemmin Ikonen on edustanut liigaseuroista muun muassa Classicia ja Tapanilan Erää. Nuorempana Ikonen pelasi myös jääkiekkoa (Sapko, Shakers, KJT). Hän kuului Suomen salibandymaajoukkueeseen vuoden 2014 MM-kisoissa Göteborgissa, joissa hän pelasi kuusi ottelua ja saavutti MM-hopeaa.
Ikonen työskentelee siviiliammatissaan kirvesmiehenä.
Tudor-ruusu

Tudor-ruusu.
Tudor-ruusu (myös Englannin ruusu) on Englannin perinteinen heraldinen symboli. Se otettiin käyttöön kansallisena tunnuksena ruusujen sodan jälkeen, jolloin Henrik VII avioitui Elisabet Yorkin kanssa ja Lancasterin ja Yorkin hallitsijasuvut yhdistyivät. Symbolissa on yhdistetty Lancasterien punainen ruusu (ulkoreunalla) ja Yorkien valkoinen ruusu (keskellä).
Tudor-ruusun voi yhä nähdä monin paikoin Englannissa. Sitä on käytetty koristeena useissa vanhoissa rakennuksissa, esimerkiksi Henrik VIII:n rakennuttamassa Hampton Courtin palatsissa. Se on kuvattu myös Lontoon Towerin henkivartiokaartin univormuihin ja Yhdistyneen kuningaskunnan vaakunaan. Myös Englannin 20 pennyn kolikon takapuolella oli Tudor-ruusu vuosina 1982–2008.
Myös osa Britannian entisistä siirtomaista käyttää Tudor-ruusua heraldisena symbolina. Kanadan vaakunassa on Englannin ruusujen lisäksi Skotlannin ohdakkeita, Ranskan liljoja ja Irlannin apiloita. Queensin piirikunta New Yorkissa käyttää lipussaan Tudor-ruusun ohella Hollannin tulppaania.
Traian Băsescu
Aiheesta muualla

Kuvia tai muita tiedostoja aiheesta Traian Băsescu Wikimedia Commonsissa
Traian Băsescu Euroopan parlamentin jäsenet. Euroopan parlamentti.
Tom Koivisto

| Tom Koivisto |
| --- | --- |

Henkilötiedot
Syntynyt: 4. kesäkuuta 1974 (ikä 50) Turku, Suomi
Kansalaisuus:   Suomi
Jääkiekkoilija
Lempinimi:  Koikka, Tomppa
Pelipaikka:  puolustaja
Maila:  oikea
Pituus:  179 cm
Paino:  82 kg
Pelaajaura
Pääsarjaura:  1992–2012
Seurat:  TPS (SML) HPK (SML) St. Louis Blues (NHL) Worcester IceCats (AHL) Springfield Falcons (AHL) Frölunda HC (SEL) Rapperswil-Jona Lakers (NLA) Jokerit (SML)   Tingsryds AIF (HockeyAllsvenskan)
NHL-varaus:  253. varaus, 2002 St. Louis Blues
Tom Koivisto (s. 4. kesäkuuta 1974 Turku) on suomalainen uransa lopettanut jääkiekkopuolustaja. Oikealta pelanneen pienikokoisen Koiviston vahvuuksia olivat hyvä lyöntilaukaus ja hyvä kiekollinen peli.
Ura

Koivisto aloitti uransa kotikaupungissaan ja TPS:ssä. Kaudella 1992–1993 SM-liigassa debytoinut Koivisto ei kuitenkaan saanut Turussa kovin paljon peliaikaa ja siirtyi HPK:hon kaudella 1994–1995. HPK:ssa Koivisto teki läpimurtonsa ja nousi kiekkokansan tietoisuuteen. Sitä ennen hän voitti SM-hopeaa keväällä 1994. Koivisto pelasi HPK:ssa viiden kauden ajan ja siirtyi kaudeksi 1999–2000 Jokereihin. Hän voitti siellä SM-hopeaa keväällä 2000.
Kaudella 2001–2002 Koivisto voitti Jokereissa Suomen mestaruuden, valittiin kauden parhaaksi puolustajaksi palkiten Pekka Rautakallio -palkinnolla ja hänet valittiin myös SM-liigan tähdistökentälliseen. Kauden jälkeen hän pelasi vielä MM-kilpailuissa ja varattiin yli-ikäisenä St. Louis Bluesiin kahdeksannella kierroksella.
Huhtikuussa 2002 Koivisto teki kaksivuotisen sopimuksen Elitserien Frölunda HC:n kanssa, mutta hän siirtyi St. Louis Bluesin organisaatioon yksisuuntaisella sopimuksella kaudeksi 2002–2003 ja Frölunda hankki hänen korvaajakseen aiemmin Koiviston joukkuetoverina pelanneen Erik Kakon. Koivisto pelasi kauden aikana 22 NHL-ottelua tehoin 2+4=6. Muut pelinsä hän pelasi AHL:ssä. Koivisto ei murtautunut NHL:ssä Bluesin kokoonpanoon ja teki toukokuussa 2003 vuoden mittaisen sopimuksen sveitsiläisen Nationalliga A:ssa pelaavan SCL Tigersin kanssa. Hän kuitenkin palasi Bluesin organisaatioon heinäkuussa. Koivisto kaupattiin Phoenix Coyotesiin siirtorajan umpeutuessa maaliskuussa 2004. Kauden aikana Koivisto ei kuitenkaan pelannut ainuttakaan NHL-ottelua Bluesin eikä Coyotesin riveissä, vaan hänen kautensa kului farmijoukkue Worcester IceCatsissä ja Springfield Falconsissa, AHL:ssä.
Koivisto palasi kaudeksi 2004–2005 Eurooppaan ja siirtyi Frölunda HC:hen, jonka kanssa teki sopimuksen jo vuonna 2002, mutta siirtyikin NHL:ään. Uusi sopimus oli kaksivuotinen. Frölundan ilmoituksen mukaan Koivistoa tavoitteli myös useat seurat Ruotsista, Suomesta ja Sveitsistä. Kahden Frölundassa vietetyn kauden aikana Koivisto voitti Ruotsinmestaruuden 2005 ja hopeaa 2006. Frölundan jälkeen Koivisto pelasi vuodet 2006–2008 sveitsiläisessä Rapperswil-Jona Lakersissa ja sen jälkeen hän palasi Jokereihin kaudeksi 2008–2009 kaksivuotisella sopimusella kuuden ulkomailla vietetyn kauden jälkeen.
Toukokuussa 2010 Koivisto teki vuoden mittaisen sopimuksen HockeyAllsvenskanin nousijajoukkue Tingsryds AIF:n kanssa. Hän sijoittui tehoilla 13+15=28 runkosarjan puolustajien pistepörssissä neljänneksi kolmen muun pelaajan kanssa sekä Tingsrydin sisäisessä pistepörssissä kolmanneksi. Joukkue joutui keväällä 2011 HockeyAllsvenskanin karsintoihin, mutta onnistui säilyttämään sarjapaikkansa. Koivisto oli tehoilla 5+4=9 karsintasarjassa tehokkain puolustaja ja Tingsrydin paras pistemies.  Hänet valittiin myös HockeyAllsvenskanin Allstars- kentälliseen. Hän teki joukkueen kanssa vuoden mittaisen jatkosopimuksen huhtikuussa 2011. Koivisto loukkaantui kauden 2012 aikana. Leikkausyrityksistä huolimatta Koivisto joutui päättämään uransa Tingsrydissä keväällä 2012. Sittemmin Koivisto on työskennellyt Vg-62:n valmennuspäällikönä, seuran C 01 -poikien valmentajana, sekä jääkiekkoliiton tehtävissä.
Maajoukkue

Miesten MM-kilpailujen 2002 lisäksi Koivisto pelasi myös alle 20-vuotiaiden MM-kilpailuissa vuosina 1993 ja 1994 sekä alle 18-vuotiaiden EM-kilpailuissa vuonna 1992.
Saavutukset

Suomen mestaruus 1993, 2002
Ruotsin mestaruus 2005
Suomen mestaruushopeaa 1994, 2000
Ruotsin mestaruushopeaa 2006
Suomen mestaruuspronssia 1997, 1999
Saavutukset > Palkinnot

Pekka Rautakallio -palkinto SM-liigan parhaalle puolustajalle 2002
Tuomiokirja

Tuomiokirja oli alioikeudessa laadittu pöytäkirja riita- ja rikosasioissa sekä niissä ilmoitusasioissa, joista ei tehty erityistä pöytäkirjaa. Erityisiä pöytäkirjoja eli niin sanottuja kirjaamispöytäkirjoja laadittiin holhous-, kiinnitys- ja lainhuudatusasioissa. Tavallisesti tuomiokirjalla tarkoitetaan kihlakunnanoikeuden pöytäkirjoja 1500-luvulta 1800-luvun puoliväliin. Sen jälkeen pöytäkirjoja nimitetään useimmiten oikeus- tai käräjäpöytäkirjoiksi. Kirjaksi sidottuja tuomiokirjoja tehtiin 1970-luvulle saakka, jolloin oikeusjuttujen asiakirjat alettiin koota asiakirjavihoksi.
Kihlakunnanoikeuden pöytäkirjojen lisäksi tuomiokirjoihin katsotaan kuuluviksi raastuvan-, laamannin- ja kämnerinoikeuksien pöytäkirjat. Myös aksiisi-, halli-, manufaktuuri- ja meritullioikeuksien sekä maistraattien pöytäkirjat luetaan tuomiokirjoihin. Sen sijaan tuomiokirjoiksi ei katsota erityistuomioistuinten eli maanjako-, valtiorikos-, valtiorikosyli- tai vesioikeuksien pöytäkirjoja.
Vuodesta 1623 lähtien kihlakunnan-, kämnerin-, laamannin- ja raastuvanoikeuksien alkuperäisistä pöytäkirjoista (kantapöytäkirjoista) eli konseptituomiokirjoista tuli lähettää hovioikeuteen tarkastettavaksi puhtaaksi kirjoitettu eli niin sanottu renovoitu tuomiokirja. Konseptituomiokirjat jäivät alioikeuksien arkistoihin.
Suomen vanhimmista tuomiokirjoista on säilynyt katkelmia keskiajalta ja 1500-luvun jälkipuoliskolta, mutta yhtenäisempiä sarjoja on tallessa 1620-luvulta lähtien. Tuomiokirjat ovat tärkeä lähde Suomen 1600- ja 1700-luvun historiaa tutkittaessa, sillä niissä on oikeusjuttujen lisäksi tietoja kaupunkien, kihlakuntien ja pitäjien itsehallinnosta, 1800-luvun osalta ne sisälsivät pääasiassa tietoja oikeusjutuista.
Kansallisarkisto on koneellisesti tunnistanut tuomiokirjojen sisältämää tekstiä, ja nämä aineistot ovat tutkittavissa Tuomiokirjahaku-palvelussa.
Aiheesta muualla

Dombok hakuteoksessa Uppslagsverket Finland (2012). (ruotsiksi)
Suomen vanhimmat tuomiokirjat = Finlands äldsta domböcker. I, Savon tuomiokirjat 1559 ja 1561-1565 = Domböcker för Savolax 1559 och 1561-1565, julkaissut Valtionarkisto = utgivna av Riksarkivet ; toimittanut = redigerade av Kauko Pirinen, 1954
Tilo

Tilo tarkoittaa muuan muassa seuraavaa:
Henkilönimi

etunimi muun muassa Saksassa
Yritysnimi

Tilo SA, sveitsiläis-italialainen junayhtiö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tilo”, voi hakea sivunnimihaulla, laajalla sivunnimihaulla tai tekstihaulla.
Turku Titans

Turku Titansin logo.
Turku Titans Lacrosse Club, lyhyesti Turku Titans on vuonna 2005 perustettu turkulainen haavipallon erikoisseura. Titansin saavutuksia haavipallon miesten SM-sarjassa ovat hopeamitalit vuosilta 2005, 2006, 2007, 2009, 2010 ja 2012 sekä mestaruudet vuodelta 2008, 2013, 2014 ja 2015. Titansin nuorten joukkue, Turku Titans U19 oli kaudella 2011 SM-sarjan toinen.
Titansin miesten joukkueella on SM-sarjan ennätys, kun joukkue voitti Kokkola Relaxin 30–0 vuonna 2012.
Titansin naisjoukkue, Turku Titans Ladies pelaa naisten SM-sarjassa. Naisten joukkue perustettiin 2006, ja sillä on tilillään Suomen mestaruudet vuosilta 2006, 2007, 2009, 2010,  2011 ja 2012. Vuosina 2008 ja 2014 Titans sijoittui hopealle.
Titans voitti myös boxlacrossen ensimmäisen Suomen mestaruuden vuonna 2013 ja on jatkanut mestaruusputkeaan vuosina 2014 ja 2015.
Tiukuherttu

| Tiukuherttu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Hertut Cisticola
Laji::  rufilatus
Kaksiosainen nimi
 Cisticola rufilatus  (Hartlaub, 1870) 
Katso myös
   Tiukuherttu Wikispeciesissä   Tiukuherttu Commonsissa 
Infobox OKNimi-testi OKIUCN-testi OK: 
Tiukuherttu (Cisticola rufilatus) on herttujen heimoon kuuluva varpuslintu.
Levinneisyys

Tiukuherttua tavataan Afrikan eteläosissa. Sen on kuvattu olevan paikallisesti melko yleinen, ja sen kannankehitys on vakaa. Laji on luokiteltu elinvoimaiseksi.
Turun Tienoo

| Turun Tienoo |
| --- | --- |

Kustantaja:  Turun Seutu Oy
Levikki:  5 620 (LT 2012)
Perustettu:  1954
Päätoimittaja:  Pekka Remes
Kotikunta:  Lieto
Kotimaa:  Suomi
Ilmestymistiheys:  2 kertaa viikossa (ti ja to)
Aiheesta muualla
Turun Tienoon kotisivu
Turun Tienoo on Turun lähiseutujen paikallislehti. Lehti ilmestyy  torstaisin. Lehden konttori sijaitsee  Liedon asemalla. Turun Tienoon levikki on 5 620 (LT 2012) ja sen levikkialuetta ovat Liedon kaupunki ja Ruskon kunta sekä Maarian ja Paattisten kaupunginosat Turussa. Lehti on perustettu 1954, ja sen kustantaja on Turun Seutu Oy.
Aiheesta muualla

Turun Tienoon kotisivu
Torinon asteikko

Torinon asteikolla mitataan asteroiditörmäyksen aiheuttamaa riskiä eli vaaraa. Torinon asteikon luku on tietenkin mielekästä arvioida vain Maan lähelle tulevalle asteroidille (NEO). Palermon asteikko on Torinon asteikkoa matemaattisempi. Torinon asteikko ulottuu nollasta kymmeneen.
Torinon asteikko
Harmittomia ovat luokat 0 - 1, tarkkailua vaativia 2 - 4, uhkaavia 5 - 7 ja varmoja törmäyksiä 8 - 10.
Riski on tietty lokero asteroidin liike-energiaa ja törmäystodennäköisyyttä esittävässä taulukossa. Esimerkiksi 1 kilometrin läpimittainen asteroidi, joka törmää maahan yli 99 % todennäköisyydellä, saa luvun 10. Tällainen törmäys tapahtuu vain kerran 100 000 vuodessa ja se aiheuttaa maailmanlaajuisen ilmastollisen katastrofin.
Harmittomia ovat kaikki alle 10-8 todennäköisyydellä törmäävät asteroidit sekä yli 20 metrin läpimittaiset asteroidit, joiden liike-energia on alle 1 Mt.
Aiheesta muualla

The Torino Impact Hazard Scale (Arkistoitu – Internet Archive)
NASA Ames: Asteroid and Comet Impact Hazards: The Torino Scale (Arkistoitu – Internet Archive)
New Scientist: "Row erupts over asteroid press scare" (18 Sep. 2003)
NASA Near Earth Object Program: Impact Risk (Arkistoitu – Internet Archive) – A current listing of NEOs with the potential of a Torino value of 1 or more
Torino Scale (Arkistoitu – Internet Archive)
Toivo Nuotio

Toivo Oskar Teodor Nuotio (9. marraskuuta 1888 Sääksmäki – 10. heinäkuuta 1962) oli suomalainen rehtori.
Sääksmäellä kanttorin poikana syntynyt Toivo Nuotio pääsi ylioppilaaksi Hämeenlinnan klassillisesta lyseosta 1908 ja valmistui filosofian kandidaatiksi ja maisteriksi 1916.
Nuotio oli aluksi opettajana Lahden yhteiskoulussa ja tyttökoulussa 1916–1917 ja sijaisopettajana Porvoon, Tyrvään ja Kouvolan yhteiskouluissa 1918–1921. Vuodesta 1924 lähtien hän oli Salon yhteiskoulussa historian ja osaksi suomenkielen opettajana sekä vuodesta 1925 alkaen koulun rehtorina. Kun Salon yhteiskoulu siirtyi valtion haltuun 1937 Nuotio jatkoi Salon yhteislyseon rehtorina sekä historian ja yhteiskuntaopin vanhempana lehtorina.
Nuotio oli Salon kauppalanvaltuuston jäsenenä vuodesta 1930 alkaen ja oli valtuuston puheenjohtajana 1934. Hän oli edistyspuolueen ehdokkaana vuoden 1939 eduskuntavaaleissa, mutta ei tullut valituksi. Nuotio oli Varsinais-Suomen Historiankirjoitusyhdistyksen valtuuskunnan jäsen. Hän teki muutamia opintomatkoja ulkomaille, harjoitti Venäjällä kieliopintoja yliopiston myöntämällä apurahalla ja julkaisi kulttuurihistoriallisia kuvauksia, muun muassa nimellä Elämää Sääksmäellä 1700-luvulla. Opiskeluaikanaan Nuotio kuului Ylioppilaskunnan Laulajiin ja myöhemmin hän oli mukana muun muassa Salon kirkkokuorossa ja mieskuorossa. Suomen sisällissodan aikana Nuotio oli mukana Porvoon suojeluskunnassa ja myöhemmin hän oli jäsenenä Salo-Uskelan suojeluskunnassa.
Tilma Hainari

Tilma Hainari
Tilma Sofia Hainari (o.s. Hagan; 1. syyskuuta 1861 Ruskeala – 23. tammikuuta 1940 Helsinki) oli suomalainen naisasia-aktivisti ja kansanvalistaja.
Hainarin vanhemmat olivat maanviljelijä Johan Hagan ja Adolfina Sofia Soldan.
Hainari toimi englannin opettajana 1902–1924, ensin Sortavalassa, sitten Helsingissä. Hän osallistui Suomen valtuuskunnan jäsenenä eräisiin Kansainliiton kokouksiin 1920- ja 1930-luvuilla ja tuki huomattavin taloudellisin lahjoituksin Akateemisen Karjala-Seuran perustamista vuonna  1922. Hän toimi myös Koulukeittoyhdistyksessä ja oli Suomen Naisten Kansallisliiton puheenjohtaja vuodesta 1914 aina vuoteen 1938, ajaen muun muassa naispoliisiasiaa.
Tehtävä SNKL:n puheenjohtajana vei Tilma Hainarin useaan otteeseen ulkomaille, jossa hän tutustui uusiin aatteisiin. Hainari vieraili muun muassa Pohjois-Amerikassa 1920-luvulla “tylsämielisten” hoitolaitoksessa.
Hainari oli konservatiivisen Suomalaisen puolueen ja Suomen naisyhdistyksen jäsen. Siveellisyys oli molemmissa järjestöissä keskeinen kysymys. Siveellisyys oli alun perin J.V. Snellmanin filosofiassa 1800-luvulla uutta luovaa, itsenäiseen ajatteluun perustuvaa valtiollista vaikuttamista. Sen jälkeen siihen liitettiin kristillisiä ja konservatiivisia arvoja. Lisäksi siveellisyyteen tuli mukaan sukupuolimoraali. Tilma Hainaria tutkineen Eija Jämbäckin mukaan naisasianaiset yhdistivät nämä kolme asiaa. He halusivat vaikuttaa politiikkaan ja valvoa sukupuolimoraalia.
Tähän pääsemiseksi naisasianaiset halusivat käyttää Jämbäckin mukaan myös rotuhygieniaa. Ensimmäisen maailmansodan aikana etupäässä työväenluokkaisesta taustasta tulevat suomalaiset naiset alkoivat seurustella venäläisten sotilaiden kanssa. Tilma Hainari piti tätä todella huolestuttavana. Tuohin aikaan ajateltiin, että naiset ovat yhteiskunnan moraalinen selkäranka, ja kun eräät naiset horjahtivat pois naisen esikuvallisesta roolista, sen katsottiin tuhoavan kaikkien suomalaisten naisten maineen, Ajan degeneraatio-opissa prostituoituja pidettiin epänormaaleina. Hainarin ratkaisu ongelmaan oli moraalikasvatus, mutta jos naisille tarkoitetut turvakodit tai kristillinen kasvatus eivät tepsineet degeneroituneihin oli Hainarin mukaan sovellettava rotuhygienian kontrollikeinoja. Niillä voisi suojella Suomen kansaa degeneraatiolta. Tilma Hainarista tuli yhä vaikutusvaltaisempi rotuhygienian puolestapuhuja. Hainari otti myös suoraan yhteyttä vallanpitäjiin ja kävi eri ministereiden puheilla.
Tilma Hainaria kuultiin vuonna 1936 käyttöön otetun sterilisointilain valmistelujen yhteydessä.
Hainari julkaisi vuonna 1927 Hilda Käkikosken persoonaa valottavan teoksen Hilda Käkikoski kirjeittensä valossa. Hänen puolisonsa vuodesta oli vuodesta 1883 historiantutkija ja kansanedustaja Oskar Hainari (1856–1910).
Kirjallisuutta

Sainio, Venla: ”Hainari, Tilma (1861–1940)”, Suomen kansallisbiografia, osa 3, s. 479–481.  Helsinki:  Suomalaisen Kirjallisuuden Seura, 2004.  ISBN 951-746-444-4.  / Teoksen verkkoversio.
Tuulio, Tyyni: Tilma Hainari, Karjalan tytär. Porvoo: WSOY, 1952.
Aiheesta muualla

Hainari, Tilma Sofia. Porvarillisen Työn Arkisto.